ডিগ্ৰী গ্ৰহণ কৰে আৰু ৭ বছৰ কাল বিভিন্ন স্কুলত পঢ়ায়। আৰু শেষত ১৯০৮ চনৰ পৰা মৃত্যু পযৰ্ন্ত তেওঁ Copenhagen Telephone Exchange ত কাম কৰে। CTC ত কাম কৰাৰ সময়ত ফোন-ক ’ লসমূহক বিশ্লেষণ কৰিবলৈ তেওঁ কিছুমান মডেল তৈয়াৰ কৰিছিল। আৰু কালক্ৰমত এই মডেলসমূহৰ আঁত ধৰিয়ে শাৰী বা লাইনক শৃংখলাবদ্ধভাৱে অধ্যয়ন কৰা আৰম্ভ হৈছিল। ইয়াৰ ওপৰত প্ৰথমখন গৱেষণা-পত্ৰ Agner এ ১৯০৯ চনত প্ৰকাশ কৰিছিল। আৰু পাছলৈ ই Queueing Theory নামেৰে জনাজাত হৈ পৰে। Queueing Theory ত সাধাৰণতে গাণিতিকভাৱে এটা ৰৈ থকা শাৰীৰ (waiting line) বিষয়ে অধ্যয়ন কৰা হয়। Queueing Theory ত এটা মডেল তৈয়াৰ কৰা হয় যাতে মডেলটোৱে শাৰীৰ দীঘ আৰু ৰৈ থকা সময়ৰ অনুমান কৰিব পাৰে। অৰ্থাৎ সহজভাৱে ক ’ বলৈ গ ’ লে মডেলটোৱে এজন মানুহৰ বা এটা বস্তুৰ কেতিয়া কামটো সম্পন্ন হ ’ ব বা তেওঁ কিমান সময় শাৰীত অপেক্ষা (wait) কৰিব লাগিব তাৰ বিষয়ে ভবিষ্যদ্বানী কৰে (গাণিতিকভাৱে) । (সুবিধাৰ বাবে আমাৰ পাছৰ আলোচনাত Queueing Theory ক আমি QT বুলি লিখিম।) QT ক সাধাৰণতে Operation research ৰ এটা ভাগ বুলি ধৰা হয়, কিযনো QT ফলাফলসমূহ সাধাৰণতে প্ৰথম অৱস্থাত কেৱল ব্যৱসায় সংক্ৰান্তীয় সিদ্ধান্ত ল ’ বৰ বাবে ব্যৱহাৰ কৰা হৈছিল। সময়ৰ লগে লগে ইয়াৰ পৰিসৰ বাঢ়ি আহিল। আৰু এতিয়া telecommunication, traffic engineering, computing আদিত QT অতিকৈ প্ৰয়োজনীয় হৈ পৰিছে। আনহাতে আধুনিক কালৰ বৃহৎ বৃহৎ ফেক্টৰী, দোকান, অফিচ, চিকিৎসালয় আদিৰ ডিজাইন প্ৰস্তুত কৰাতো QT ৰ সহায় লোৱা হয়। ওপৰত আমাৰ বুজি পোৱাত সহায় হোৱাকৈ কেৱল মানুহৰ শাৰীৰ কথাহে কোৱা হৈছে, কিন্তু ই ইয়াতে সীমাবদ্ধ নহয়। উদাহৰণস্বৰূপে, এটা কম্পিউটাৰ কাৰ্য চাব পাৰি। কম্পিউটাৰ এটাই এটা কাম কৰিবলৈ কিমান সময় ল ’ ব বা ই কিদৰে এটা কাৰ্য সমাপন কৰিব আদি QT ৰ অধ্যয়নৰ বিষয়। ঠিক সেইদৰে কোনো এক যন্ত্ৰ কিমান দিন বা বছৰৰ পাছত বেয়া হ ’ ব বা লাইটৰ বাল্ব এটা কেতিয়া ফিউজ হ ’ ব আদিও এই ধৰণে অধ্যয়ন কৰিব পাৰি। QT-এ ৰৈ থকা শাৰীৰ অধ্যয়ন কৰাৰ লগতে আন বহুতো সিদ্ধান্ত লোৱাত সহায় কৰে। উদাহৰণস্বৰূপে, এখন চহৰত কিমানখন বাছ বা ৰেলগড়ী থাকিলে যাত্ৰীসকলে শাৰী পাতিব লগা নহয় বা শাৰীটো সৰু হয়, কিমানটা এ.টি.এম.